L'emprenedoria es presenta com un valor bàsic que cada cop arrela més a la societat actual.
Des d'Europa hi ha una aposta ferma per impulsar l'emprenedoria, entre els estudiants, com una competència bàsica per desenvolupar-se en un futur cada cop més canviant i variable.
Es per això que la DGEFIRE crea el programa de foment i suport a l'emprenedoria en els ensenyaments professionals.
La nova formació professional incorpora, en tots els cicles formatius de grau mitjà i grau superior, continguts que tenen a veure amb el desenvolupament de competències relacionades amb l'esperit emprenedor.
Si ens situem en un entorn europeu, la definició d'esperit emprenedor es relaciona amb l'habilitat de transformar les idees en actes, com també amb l'habilitat de planificar i gestionar projectes per tal d'aconseguir determinats objectius.
Caldria desenvolupar aquestes competències de forma transversal per tal que els futurs professionals siguin capaços de gestionar correctament situacions d'innovació amb creativitat i siguin competents en autonomia personal, iniciativa, detecció d'oportunitats i captació de recursos.
El fet de tenir una actitud emprenedora fa ser més competitiu i, en conseqüència, més competitiva l'empresa.
Centres educatius amb ganes de desenvolupar una cultura emprenedora plena de valors professionals, que puguin estimular la creació d'un ambient on els estudiants puguin adquirir les eines suficients per crear, desenvolupar i implantar una activitat empresarial.
Descobrir oportunitats i convertir-les en projectes emprenedors.
Els 3 grups d'interès que han de participar activament en el programa són:
En principi, els objectius inicials de cada una de les xarxes són:
Establir la metodologia d'aprenentatge basat per projectes.
Els centres que prenen part en el programa són:
Salesians Sant Vicenç dels Horts
Institut Narcís Xifra i Masmitjà
INS Escola d'Hostaleria i Turisme de Girona
La Llei orgànica 2/2006, de 3 de maig, d'educació, recull el compromís de promoure l'esperit emprenedor en el sistema educatiu a partir del Consell Europeu de Lisboa.
Aquesta potenciació de la cultura emprenedora es configura com una competència bàsica que l'alumnat ha de desenvolupar al llarg de tota la seva educació, tot arribant, en estadis com el de la formació professional, al desenvolupament de capacitats emprenedores i a la possibilitat real de la creació efectiva de l'empresa.
El Decret 284/2011, d'1 de març, d'ordenació de la formació professional inicial, estableix a l'article 11 la transversalitat del mòdul d'empresa i iniciativa emprenedora a tots els títols, i a l'article 14 que la formació professional ha de promoure la integració dels continguts i l'adquisició, per part de l'alumnat, de les capacitats clau més significatives establertes en el perfil professional del cicle formatiu corresponent, entenent com a capacitats clau les capacitats transversals que afecten diferents llocs de treball i que són transferibles a noves situacions de treball.
La nova formació professional inicial incorpora en tots els cicles formatius de grau mitjà i grau superior, continguts que tenen a veure amb el desenvolupament de competències relacionades amb l'esperit emprenedor.
Si ens situem en un entorn europeu, la definició d'esperit emprenedor es relaciona amb l'habilitat de transformar les idees en actes, així com de planificar i gestionar projectes amb la finalitat d'aconseguir determinats objectius.
Caldria desenvolupar aquestes competències de forma transversal per tal que els futurs professionals siguin capaços de gestionar correctament situacions d'innovació amb creativitat i siguin competents en autonomia personal, iniciativa, detecció d'oportunitats de captació de recursos.
El fet de tenir una actitud emprenedora fa ser més competitiu i, en conseqüència, fer més competitiva l'empresa.
L'acord de Govern de la Generalitat de Catalunya del 8 de novembre de 2011 va suposar l'aprovació d'un conjunt de mesures per donar impuls a la formació en valors emprenedors.
Sota el nom "Catalunya, escola d'emprenedors", el Govern aposta per fomentar l'esperit emprenedor entre l'alumnat.
Les mesures afecten totes les etapes educatives, defineixen les competències emprenedores i fixen els corresponents objectius en les diferents etapes educatives.
Les competències emprenedores són els coneixements, habilitats i actituds que conformen la capacitat per convertir les idees en accions; comprenen, entre d'altres, iniciativa, creativitat, innovació, assumpció de risc, planificació, organització per objectius, treball en equip i construcció de xarxes de suport.
Els objectius específics dels estudis d'ensenyament professional es concreten en la generalització de la formació relacionada amb l'empresa i la iniciativa emprenedora, l'aplicació de manera pràctica dels coneixements obtinguts, fomentant el treball en equip, la comprensió de la realitat social i econòmica que els envolta, estimulant la capacitat crítica i l'anàlisi de les aptituds requerides en el mercat laboral i comparar-les amb els seus interessos i habilitats.
Així doncs, el curs 2012-13 es va endegar el programa d'emprenedoria, que vol impulsar i desenvolupar en l'alumnat d'ensenyaments professionals capacitats emprenedores i la possibilitat de creació efectiva d'empreses, mitjançant la sensibilització per la cultura emprenedora en els centres que imparteixen la formació professional inicial.
-1 Crear el Programa de foment i suport de l'emprenedoria en els ensenyaments professionals, d'acord amb el que estableix l'annex 1.
-2 Obrir convocatòria pública per seleccionar centres educatius que vulguin formar part del Programa de foment i suport de l'emprenedoria a partir del curs 2015-2016, d'acord amb les bases que conté l'annex 2.
-3 Donar publicitat, a l'annex 3, dels centres educatius que actualment formen part del Programa de foment i suport de l'emprenedoria.
Contra aquesta Resolució, que no exhaureix la via administrativa, les persones interessades poden interposar recurs d'alçada davant la consellera d'Ensenyament, en el termini d'un mes a comptar de l'endemà de la publicació al DOGC, segons el que disposen l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
Barcelona, 14 de setembre de 2015
Director general de Formació Professional Inicial i Ensenyaments de Règim Especial
Programa de foment i suport de l'emprenedoria en els ensenyaments professionals.
1 Finalitats, objectius específics i estructura organitzativa del Programa
Acompanyar i donar suport als centres que imparteixen ensenyaments professionals en la implantació i el desenvolupament d'estratègies metodològiques que promoguin capacitats d'emprenedoria i de creació d'empreses o d'autoocupació.
La finalitat en relació amb els 3 grups d'interès que participen activament en el programa es concreta en:
Els objectius específics del Programa de foment i suport de l'emprenedoria són els següents:
El programa s'estructura en xarxes de centres agrupades per nivells i àmbits territorials on es comparteix coneixement, es dóna suport i assessorament mutu, i es realitzen intercanvis d'experiències.
El Programa es gestiona per la Direcció General de Formació Professional Inicial i Ensenyaments de Règim Especial.
3 Requisits dels centres participants.
Poden formar part del Programa els centres educatius de Catalunya sostinguts amb fons públics que reuneixin els següents requisits:
4 Selecció dels centres educatius.
4.1 La selecció dels centres que estiguin interessats a ser inclosos en el Programa de foment i suport de l'emprenedoria en els ensenyaments professionals, es fa mitjançant convocatòria pública del centre gestor publicada al DOGC.
4.2 La participació dels centres educatius en la convocatòria requereix la sol·licitud dels directors en el cas dels centres educatius públics, i dels titulars en el cas dels privats.
4.3 Les convocatòries han de contenir les següents proporcions:
Es pot seleccionar un nombre de centres superior al convocat per tal de cobrir les eventuals baixes de centres, mantenint, en tot cas, les proporcions indicades en el seu conjunt.
4.4 Els criteris de selecció han de ser els següents:
-Evidències: memòria de cada projecte que s'al·legui, d'una extensió màxima d'un full per projecte.
Cadascun dels projectes ha d'especificar la finalitat, les entitats que hi han participat, els resultats assolits i la família o les famílies professionals implicades.
-Puntuació: fins a 2 punts per projecte, amb un màxim de 6 punts.
-Evidències: nombre i característiques dels serveis oferts d'entre els que conté el llistat següent:
Servei de suport a l'emprenedoria i la creació d'empreses.
Servei d'innovació i transferència de coneixement a les empreses o entitats.
Servei de formació per a empreses i entitats o per a col·lectius singulars.
Servei d'assessorament en la formació professional inicial per a persones o empreses.
Servei de reconeixement acadèmic dels aprenentatges adquirits mitjançant experiència laboral o en activitats socials.
Formació professional en alternança.
Projectes de mobilitat i cooperació amb empreses d'altres països.
Altres serveis vinculats amb l'entorn productiu.
Per a cada servei cal especificar, amb una extensió màxima de 20 línies: breu descripció del servei, relació d'empreses implicades, entitats o col·lectius participants, resultats més rellevants assolits i la família o les famílies professionals implicades.
-Puntuació: fins a 0,5 punts per servei, amb un màxim de 2 punts.
-Evidències: nombre i característiques dels convenis o acords en els quals participa el centre, diferents dels subscrits en el marc de la formació en centres de treball i alternança.
Per a cada conveni o acord cal especificar, amb una extensió màxima de 20 línies: finalitat, relació d'empreses o entitats participants, resultats més importants assolits i família o famílies professionals implicades.
-Puntuació: fins a 1 punt per conveni o acord, amb un màxim de 3 punts.
-Evidències: relació de famílies professionals que s'hi vinculen al programa.
-Puntuació: 0,25 per família professional amb un màxim de 1,5 punts.
-Evidències: fotocòpia de les dues darreres certificacions.
-Puntuació: 0,1 per any de durada, amb un màxim de 0,5 punts.
4.5 Les evidències han de correspondre als cinc darrers cursos acadèmics.
4.6 Els projectes es valoren i puntuen per una comissió de selecció, que formula la proposta de centres seleccionats al Director General de Formació Professional Inicial i Ensenyaments de Règim Especial, amb la següent composició:
5.1 La selecció del centre suposa l'acceptació dels compromisos següents:
En el cas dels centres públics, les persones coordinadora i participants en la xarxa de centres del Programa, han de ser designades, preferentment, entre el professorat que tingui la destinació definitiva en el centre i, en qualsevol cas, l'assignació s'ha de fer amb la previsió de continuïtat al llarg del projecte.
5.2 L'incompliment dels compromisos pot donar lloc a la baixa del centre en el Programa.
6.1 La Direcció General de Formació Professional Inicial i Ensenyaments de Règim Especial ha de dotar els centres seleccionats amb els següents recursos:
6.2 La Direcció General de Formació Professional Inicial i Ensenyaments de Règim Especial posarà a disposició dels centres que no participen en el Programa, mitjançant jornades, butlletins o altres mitjans, els recursos i la informació que se'n generi.
7 Certificació de les activitats i reconeixement
7.1 Les assistències a les reunions de xarxa formen part del Programa de formació permanent i, com a tals, són certificables per la Direcció General de Formació Professional Inicial i Ensenyaments de Règim Especial, com a activitats de formació per al professorat participant.
7.2 En els centres educatius públics, té la consideració d'activitat d'innovació educativa, sempre que es dugui a terme durant tot un curs acadèmic, la coordinació del Programa en el centre.
També té la consideració d'activitat d'innovació educativa la participació activa del professorat en la coordinació i/o comissió d'emprenedoria en el centre a efectes del reconeixement dels estadis, d'acord amb el previst a l'article 7.1.i) de l'Ordre ENS/330/2014, de 6 de novembre, del procediment de promoció docent per estadis.
7.3 Als efectes que la Direcció General de Formació Professional Inicial i Ensenyaments de Règim Especial n'emeti el certificat corresponent, el director o directora del centre educatiu li ha de trametre el nom, cognoms i NIF de la persona coordinadora del Projecte i del professorat que hi hagi participat.
Respecte del professorat, el director ha de trametre també una memòria justificativa que acrediti la participació.
7.4 La Direcció General de Formació Professional Inicial i Ensenyaments de Règim Especial podrà establir un distintiu de reconeixement per aquells centres que assoleixin elevats nivells d'integració i desplegament de l'emprenedoria en els ensenyaments professionals.
-8 Memòria de seguiment i avaluació del projecte
Els centres han de trametre anualment, finalitzat el curs escolar corresponent, a la Direcció General de Formació Professional Inicial i Ensenyaments de Règim Especial, una memòria sobre el desplegament del Programa, la situació dins el centre i l'avaluació.
La Inspecció d'Educació supervisa i assessora el desenvolupament del Programa de foment i suport de l'emprenedoria en els ensenyaments professionals.
Organització General i Metodologia
Inicialment es treballa establint tres xarxes, diferenciades entre elles pel grau d'emprenedoria, segons els objectius que s'han definit.
La metodologia utilitzada és la de treball en xarxa.
Es convoquen 5 reunions des de setembre de 2017 a maig de 2018 En aquest curs hi haurà una jornada extra amb motiu del congrés de Catalunyaempren. (vegeu-ne les dates a l'apartat 8 d'aquest document).
Aquestes reunions es dividiran en dues parts:
Entre les diferents sessions presencials, els participants han de dur a terme tasques d'implantació als seus centres.
Aquestes tasques i les dificultats i/o solucions trobades, s'exposaran i debatran en la propera trobada presencial.
A més, s'ha de treballar amb la plataforma virtual ODISSEA on es penja tota la documentació relacionada i que és un punt de contacte entre sessions presencials.
La coordinació de les xarxes està a disposició dels centres que hi participen per tal d'assessorar-los personalment (i, si cal, presencialment) en aquells punts en què tinguin dubtes.
Donada la metodologia que s'aplicarà al programa, el seguiment i avaluació dels objectius marcats es pot fer de manera continuada de reunió en reunió.
A més a més, es faran qüestionaris al final de cada sessió per tal d'avaluar-ne els continguts que s'hi donen, la metodologia seguida i la persona o persones que han intervingut en la sessió.
També en aquest qüestionari es poden proposar millores o possibles temàtiques per posteriors sessions.
Els participants tenen dret a un certificat de formació sempre que hagin assistit a un mínim del 80% de les hores de l'activitat (se'n certificaran 60 h).
També obtindran un certificat d'innovació pedagògica.
Per garantir la bona marxa del programa es reforça la figura de coordinació i es constitueix un equip d'emprenedoria dins la Direcció General de Formació Professional Inicial i Ensenyaments de Règim Especial.
Aquest equip compta també amb dos professors de centre que assumeixen la funció d'assessorament i dinamització de cadascuna de les xarxes.